Përgjigje 8

Kërkesa juaj për vënie në dispozicion dokumentacioni në kuadër të cështjes që i përket subjektit të rivlerësimit \*\*\*, aktualisht në proces në Kolegjin e Posaçëm të Apelimit (JR) \*\*\*, datë 27.07.2021, i është përcjellë edhe trupit gjykues përkatës. Në vijim, ju bëjmë me dije sa vijon:

Procesverbalet audio të séancave të datave 30, 31 mars dhe 1 prill 2022, nuk mund t’ju vihen në dispozicion në atë formë, pasi përmbajnë të dhëna personale, të cilat, nuk mund të anonimizohen. Në këtë konsideratë, i referohemi nenit 6, pika 1/a të ligjit nr.9887, datë 10.3.2008 “Për mbrojtjen e të dhënave personale”.

Sapo të përfundojë procesi i zbardhjes së procesverbalit të shkruar, përshirë anonimizimin sipas ligjit, këto akte do t’ju vihen në dispozicion. Sjellim në vëmendjen tuaj që për shkak të kohëzgjatjes së tri seancave - rreth 16 orë - procesi i transkriptimit është duke u kryer ende.

Sa i përket provave të dorëzuara gjatë seancave gjyqësore publike, ju vëmë në dijeni që ato nuk mund t’ju vihen në dispozicion, pasi nën dritën e dispozitave të nenit 17, pika “dh”, të ligjit nr. 119/2014 “Për të drejtën e Informimit”, vlerësojmë se kjo do të cënonte barazinë e palëve dhe mbarëvajtja e procesit gjyqësor, Po ashtu,  dhënia e këtij informacioni do të shkaktonte një dëm të qartë dhe të rëndë për administrimin e procesit të rivlerësimit, në referencë edhe të nenit 4, pika 7 të ligjit nr. 84/2016 “Për rivlersimin kalimtar të gjyqtarëve dhe prokurorëve në Republikën e Shqipërisë”.